als_Latn dik_Latn sag_Latn
U shfaq në kinema qysh në moshën 14 vjeçare dhe kur ishte 28 vjeç u ngjit në skenën ambicionze të Hollywood për të dorëzuar çmimin Oscar, për filmin më të mirë të huaj dhe përfundoi në kopertinën e revistës “Time”.
Aktorja italiane Ornella Muti numëron në karrierën e saj thuajse 200 filma me regjisorët më të rëndësishëm. Një ditë më parë ajo mbushi 60 vjeç, por për të koha duket sikur ka ndaluar, aq sa vajza e saj Naike, ka publikuar një fotografi të nxehtë të nënës në Instagram, në ditën e saj të ditëlindjes. Në foton që shihni më poshtë, Ornela duket tejet në formë, ndërsa shfaqet vetëm më të brendshme.
E lindur më 9 mars 1955, Ornella Muti (emri i artit), me emrin e plotë Francesca Romana Rivelli, nuk ka humbur aspak nga hijeshia e saj dhe vijon të jetë mjaft e kuruar. Ajo është rritur mes dy kulturash, atë të të atit një gazetar napoletan dhe të nënës një skulptore nga Estonia.
als_Latn als_Latn als_Latn